Document ID: /fineweb-2-swissfilter-quality_10-filterrobots/filtered/02679.jsonl.gz/0

Două premiere Radu Zero
Două premiere Radu Zero
Cineastul de origine română Radu Zero este protagonistul a două evenimente cinematografice de excepţie ce vor fi organizate în săptămânile imediat următoare în Geneva şi Lausanne.
Slowmotion este numele unui ciclu de şase filme ce vor fi rulate pe parcursul sfârşitului de săptămână 20-21 februarie în CAC-Voltaire, Maison des arts du Grütli, Geneva.
Prima premieră este aceea a ultimului său film, un lung metraj de ficţiune intitulat Gold (afişul în imaginea alăturată), ce va avea loc vineri, 20 februarie, de la ora 21:00.
A doua premieră din cadrul "Slowmotion" este premiera scurt metrajului "Les corbeaux et le parti des pop-corns", realizat împreună cu scriitorul de origine română Marius Daniel Popescu, premieră ce va avea loc sâmbătă, 21 februarie, de la 20:30.
Proiecţiile de film vor fi însoţite de o expoziţie ce doreşte a recrea parcursul, atmosfera şi sursele de inspiraţie ale filmelor sale şi de reprezentaţii muzicale live.
Al doilea eveniment este proiecţia filmului documentar Ghosts Gate, realizat de Radu Zero, proiecţie ce va avea loc în perioada 25 februarie - 3 martie, de la ora 20:00, în cinematograful Zinéma, sala 1, Lausanne. Proiecţiile vor beneficia de sunet şi muzica live a lui Olivier Jacquemet. O proiecţie suplimentară a filmului Ghosts Gate va avea loc sâmbătă, 21 februarie, de la ora 21:00 la CAC Voltaire.
Toate proiecţiile vor fi realizate în prezenţa artistului care îşi va prezenta opera în fiecare seară a acestor evenimente.
Informaţii suplimentare se pot obţine din programul detaliat al evenimentelor, ce poate fi descărcat de mai jos, sau direct de la Radu Zero prin e-mail (<email-pii>) sau la numărul de telefon 079 459 01 73.